Kashmir

Ël Kashmir a l'é na region ëd la part setentrional dël sot-continent indian tra ij teritòri d'India e Pakistan, stat che a arvèndico la sovranità dzora tuta la region, e Cin-a che a arvèndica nomach la part che a contròla adess (Aksai Chin e Shaksgam).

Ël Kashmir a l'é stàit un sènter amportant për la religion induista e peui 'dcò për ël Budism.

Stòria
Apopré a la metà dël sécol ch'a fa XII ël sià Mirza a l'é dventà 'l prim re mussulman dël Kashmir e a l'ha ancaminà la dinastìa dij Salatin-i-Kashmir (Sultan dël Kashmir). Parèj për sinch sécoj ël Kashmir a l'é stàit goernà da 'd sovran mussulman che a l'han controlà la region fin-a al 1751. La dinastìa dj'afgan Durrani a l'ha controlà 'l Kashmir dal 1752 al 1820.

Dël 1820 ij Sikh, guidà dal maharajah Ranjit Singh a l'han ocupà la region e a l'han controlala fin-a al 1846; da col ani-lì 'l maharajah Gulab Singh a l'é dventà governator dël Kashmir con l'agiut dij britànich. La dinastìa dij Dogra a l'ha comandà fin-a al 1947.

Con la fin dël Raj britànich an India, ël prinsipà a l'é dventà 'n but ëd la polìtica strangera për India, Pakistan e Cin-a.

Categorìa:Geografìa ëd l'Asia